**SPrÁva o Účasti verejnosti na Tvorbe právnych Predpisov**

Zámer vyhlásiť chránený areál Temešská skala bol oznámený Okresným úradom Trenčín dotknutým subjektom v zmysle § 50 zákona č. 543/2002 Z. z. o ochrane prírody a krajiny v znení neskorších predpisov. Obce Čavoj a Temeš o zámere informovali verejnosť vo svojich územných obvodoch. Verejnosť bola o príprave návrhu nariadenia vlády Slovenskej republiky, ktorým sa vyhlasuje chránený areál Temešská skala, informovaná aj prostredníctvom predbežnej informácie zverejnenej v informačnom systéme verejnej správy Slov-Lex (PI/2020/254).